Il-Membru Parlamentari Ewropew u eks mexxej Laburista, Alfred Sant qal li ma jiħux gost jisma' nies jgħidu kif qed jikkontemplaw li ma jivvotaw xejn fl-elezzjoni ġenerali li jmiss. F'post fuq Facebook, l-MEP Laburista qal lejliet l-ewwel ta' sena ġdida hu naturali li wieħed iħares lura lejn dak li għadda fit-12-il xahar ta' qabel. X'sar tajjeb? X'sar ħażin? Għaliex hekk isiru l-mistoqsijiet. "L-aqwa riżoluzzjoni li tista' ssir tkun dik li nneħħu kull dubju li għall-futur, l-affarijiet mhux se jkunu qed isiru skont l-aqwa kriterji tat-trasparenza, mertu u ġustizzja, filwaqt li se jitnaddfu kwalunkwe tbajja li jista' għad baqa' mill-imgħoddi," kompla jikteb Sant. Qal li waqt li pajjiżna kellu jaffaċċja ħafna sfidi, u ħareġ tajjeb minn ħafna minnhom, baqa' dubju dwar kemm qed nagħmlu l-affarijiet tajjeb biżżejjed u li fil-fatt, f'moħħ uħud, dan, hu dubju kbir ħafna. F'Ottubru kien hawn inċertezza fil-pajjiż hekk kif ħafna bdew jaħsbu li l-Prim Ministru kien se jħabbar elezzjoni ġenerali f'Novembru. Il-Prim Ministru Robert Abela ħabbar li l-elezzjoni ġenerali se ssir is-sena d-dieħla. Iżda waqt li kien qed jagħti xi kummenti lill-ġurnalisti waqt konferenza tal-aħbarijiet f'Ħal Far, fil-25 ta' Ottubru, Abela ikkonferma li l-elezzjoni se ssir fl-2022. L-elezzjoni għas-sena d-dieħla – Robert Abela .td_uid_3_61d2eccc7d9e0_rand.td-a-rec-img{text-align:left}.td_uid_3_61d2eccc7d9e0_rand.td-a-rec-img img{margin:0 auto 0 0}